JohanHeinsen/ENO huggingface dataset:
Lolland-Falsters Stifts-Tidende, 1834-11-04
Af den salig Herres Meriter veed Man blot saa meget, at han under Kjetter-Forfølgelserne i det 13de Aarhundrede myrdede Peter Martyr fra Verona, hvis Mord Titians Pensel har foreviget. Som Dominicaner-Munk i Forlii kom han siden i Ny for Hellighed; men Exemplet synes just ikke følgeværdigt, Man klager fra Madrid over, at Dronningens Kjøkkenmester, Pariconi, er bleven tillagt en aarlig Pension af 48,000 Realer, medens ingen af Ministrene faaer mere end 60,000
Lolland-Falsters Stifts-Tidende, 1834-11-04
Mademoiselle Bourgin, en berømt Skuespillerinde, ved Theatre-Francais i Paris, efterlod for kort Tid siden ved sin Død sin naturlige Søn en Formue af 1 Million Franker. Den spanske Finantsminister, Grev Tirsdagen den 4 November 1834. Torreno, der under sin Forviisning havde staaet i Forbindelse med Madem. Bourgin i Paris, skal nu have erklæret den unge Bourgin for sin Søn, og vil engang i Tiden efterlade ham en Formue af 8 Millioner Franker.
Lolland-Falsters Stifts-Tidende, 1834-11-04
Den Reisende Hr. Martin Honigberger, født i Kronstadt i Siebenbürgen, der som Pharmacent forlod sit Hjem 1815, er nu paa Tilbagereisen ankommen til Petersborg, efter at han i hele 20 Aar har gjennemreist Tyrkiet, Syrien, Arabien og Jndien, hvor det lykkedes ham at blive ansat i Kongen af Sikens Tjeneste som Læge, Apotheker og Mechaniker, og i en Tid af 4 Aar fortjene saa mange skjønne Nupier, at han har Nok for sine øvrige Dage.
Lolland-Falsters Stifts-Tidende, 1834-11-04
J den storhertugelig hessiske Flække Geensheim, ved Rhinen, opreises nu ogsaa et Monument for Medopfinderen af Bogtrykkerkunsten, Peter Schöffer, der er født sammesteds og var en Svigersøn til Faust. Monumentet, der bliver en colossal Statue, forfærdiges i Darmstadt og bekostes af nogle Privatfolk i Geensheimaf egen Drivt.
Lolland-Falsters Stifts-Tidende, 1834-11-04
Den 25de f. M., om Morgenen Kl. 4, udbrød der Jld i det saakaldte engelske Huus i Mohrenstrase i Berlin. En overmaade skjøn Sal blev ved denne Leilighed ødelagt. Da der samme Sted havde Dagen forud været et musikalsk Selskab samlet, er der Sandsynlighed for, at Ulykken er skeet ved Uforsigtighed. Hovedstaden har imidlertid ved denne Brand mistet en af dens skjønneste offentlige Sale, paa hvilke den desuden lider Mangel.
Lolland-Falsters Stifts-Tidende, 1834-11-04
Den 10de f. M. fløi Krudtmøllen ved Rentlingen, i det Würtembergske, i Luften, hvorved Eierindens Søn, en vakker ung Mand paa 23 Aar, mistede Livet. Mærkeligt, at samme Lod traf hans Søster, da Møllen for 12 Aar siden ogsaa afbrændte.
Lolland-Falsters Stifts-Tidende, 1834-11-04
Ogsaa i Aar har Kornhøsten i Rusland været saa slet, at der ei alene ikke er at tænke paa nogen Udførsel, men Man atter maa tage sin Tilflugt til Udlandet for at faae de tomme Magaziner fyldte.
Lolland-Falsters Stifts-Tidende, 1834-11-04
Fra Egnen ved Bodensøen klages ogsaa over Vandmangel, der er tiltaget i den Grad, at Bønderne snart have meere Viin end Vand. Fabrikerne lide derved meget, og paa flere Steder maa Vandet til Qvæget hentes flere Mile borte. J Bodensøen selv er Vandet saa aftaget, som Man i Mandsminde ikke har seet.
Lolland-Falsters Stifts-Tidende, 1834-11-04
Ogsaa i Provindsen Antwerpen rasede den 18de October en frygtelig Storm, som anrettede meget Ødelæggelse. Schelde-Digerne gjennembrødes paa flere Steder og store Strækninger Land bleve aldeles oversvømmede. J Polders Dige ved Beerndrecht gjordes en Aabning af 50 Metres Længde, hvorved der fremkom en Oversvømmelse, som skjulte en viid Strækning Land. Skaden anslaaes til 100,000 Fr.
Lolland-Falsters Stifts-Tidende, 1834-11-04
En Charles Flower, der, ligesom hans Fader, havde handlet med Smør, Flæsk og andre Victualier, er nylig død i sit Huus i Russel-Squara i London, og efterlod sig en Formue af 550,000 Pd. Sterl., hvoraf hans ældste Søn fik 400,000 Pd., hans ældste givte Datter 31,000 Pd., hans anden givte Datter 20,000 Pd., to af hans ugivte Døttre hver 30,000 Pd. og hans tredie ugivte Datter en aarlig Jndkomst af 4,000 Pd.
Lolland-Falsters Stifts-Tidende, 1834-11-04
Dr. Fricke har for nogle Dage siden i Hamborgs almindelige Sygehuus, i mangfoldige Lægers Overværelse, gjort Forsøg med det nye Jnstrument til at knuse Blæresteen hos Patienten, som lykkedes over al Forventning. Den hele Operation, under hvilken Stenen 6 til 8 Gange blev omfattet og sønderbrudt, varede omtrent et Qvarteer og voldte (hvis Man kan troe Beretningen) ikke den Syge mindste Smerte.
Lolland-Falsters Stifts-Tidende, 1834-11-04
En berømt fransk Læge har i en Hast cureret en Cholera Patient med det Hvide af et Æg, udrørt i Sukkervand. Han gav Patienten det, medens et forskrevet Medicament skulde laves paa Apotheket. Førend dette arriverede, var den Syge alt helbredet.
Lolland-Falsters Stifts-Tidende, 1834-11-04
J Anledning af de hyppige Selvmord, som paa den senere Tid forefalde i Paris, tildeels af ganske ubetydelige Aarsager, erindre de franske Blade om følgende, ægte napoleonske Dagbefaling: "St. Cloud, 22de Floreval, i Republikens tiende Aar. - Grenaderen Groblin har af Kjærestesorger taget Livet af sig selv. Han var for Resten en brav Karl. Det er det andet Tilfælde af dette Slags, som i en Tid af en Maaned er forefaldet ved dette Corps. Den første Consul byder desaarsag, at det skal anføres i Gardens Dagbefaling: at en Soldat maa vide at betvinge Lidenskabernes Smerte og Opbruusning; at det sande Mod lige saa meget bestaaer i, standhaftig at bære Sjælslidelser, som at udholde et Batteries Kartesch-Jld. Modløs at overgive sig til Smerten, eller endogsaa at berøve sig Livet for at undflye den, er det Samme, som at forlade Valdpladsen for Man har feiret. Undertegnet: Bonaparte. Contrasigneret: Bessieres."¬
Lolland-Falsters Stifts-Tidende, 1834-11-04
J det østlige Croatien gives der et Landskab, hvor de af Bønderne selv valgte, men af Herskabet stadfæstede, Dommere forinden deres Embeds=Tiltrædelse maae udholde 25 Slag af en Stok, som det hedder, for selv at fornemme hvad Andre maae føle, som paa deres befaling dicteres lignende Straffe. Trods denne ubehagelige Tiltrædelses-Ceremoni, skal der dog findes Candidater nok til disse Embeder.
Lolland-Falsters Stifts-Tidende, 1834-11-04
Chineserne ere saa lidenskabelige Elskere af Skuespil, at der i de fleste Fornemmes Huse holdes en aparte Sal beredt til dramatiske Forestillinger, og at der ingen offentlig Fest eller privat Gjæstebud finder Sted hos nogen chinesisk Stormand, uden at der tillige beværtes med Prøver paa chinesisk Skuespillerkunst. Et almindeligt Værelse er imidlertid tilstrækkeligt til Forestillingen, og ingen seenske Skuffemidler komme, som paa de europæiske Theatre, den chinesiske Kunstner til Hjælp. For at give et Begreb om Sceneriets Ufuldkommenhed, behøves blot at anføres, at i et Stykke, hvor der skulde forestilles, at en General ble sendt til en fjernt liggende Provinds, saae Man ham ufortøvet at tage en Stok imellem Benene, svinge en Pidsk og under en frygtelig Larm af Trommer og Trompeter trave 34 Gange omkring paa Scenen; derpaa stige af, og med megen Alvor fortælle Tilskuerne, at han nu var ankommen til sit Bestemmelsested. Jmidlertid veed Man jo, at Jndbildningskraften er frugtbar nok til at bøde paa slige Mangler, og at de europæiske Scener i ældre Tider maatte tage deres Tilflugt til Hjælpemidler, der ikke vare stort bedre.
Lolland-Falsters Stifts-Tidende, 1834-11-04
Jndenlandsk. Aftenen den 28de ds., vor allernaadigste Dronnings høie Fødselsdag, behagede det Deres Majestæter gjennem de smagfuldt oplyste Gader og under Folkets idelige Glædesraab at begive sig til det kongelige Theater.
Lolland-Falsters Stifts-Tidende, 1834-11-04
Efter at Hs. Majestæt Dronningen, ved Høistsammes Ankomst i Skuespilhuset, var hilset med de Tilstedeværendes gjentagne Jublen, blev en af Hr. Professor J.L. Heiberg i Dagens høitidelige Anledning forfattet Sang afsjungen. Ved Stykkets Slutning gjenløde paa ny den forsamlede Mængdes Jubelraab for Landets dyrebare Moder.
Lolland-Falsters Stifts-Tidende, 1834-11-04
Paa vor elskede Dronnings Fødselsdag bespistes, i Følge Hs. Majestæt Kongens Befaling, atter i Aar, ligesom de foregaaende Aar, samtlige Elever i de Garnisonsskolevæsenet underlagte Skoler med et godt og mættende Middagsmaaltid, hvori en 450 Personer, fordeelte i de forskjellige Skoler, glade og taknemmelig: deeltoge, og i jublende Vivat udtalte deres bedste Ønsker for den elskede Fyrstinde og det hele Kongehuus.
Lolland-Falsters Stifts-Tidende, 1834-11-04
Det qvindelige Velgjørenheds-Selskab feirede Dagen med at uddeele 897 Rbd. i Præmier til 37 værdige Tjenestetiender for lang og tro Tjeneste.
Lolland-Falsters Stifts-Tidende, 1834-11-04
Efter Forlydende skal der være nedsat en Commission, bestaaende af Overpræsident Kjerulf, Overretsassessor Holm, Fattigforstander Petersen og Bygningsinspecteur Koch, for at gjøre Udkast til Børnehusets Gjenopbyggelse. De afbrændte Bygninger skulle have været assurerede for 60,000 Rbd. En Brevskriver fra Randers glæder sig i AarhuusAvis saa meget mere over, at Aalborgenserne, fjernt fra alle smaaelige Hensyn til deres egen By og Commune, ikke have taget i Betænkning at træffe Valg paa en dygtig Mand udenfor Districtet, som Man desværre paa flere Steder ved lignende Forsøg har havt med alt for mange Philisterier at kæmpe, saa at ogsaa de fleersidige Bestræbelser, der bleve anvendte i Randers, for at vælge den brave og duelige Procurator Møller i Viborg til Deputeret, næsten overalt tilbagevistes med den fortræffelige Yttring: "Nei, det var da alt for stor Skam for os, om vi ikke skulde have dygtige Folk i vor egen By at vælge." – Samme Brevskriver anfører iblandt flere Grunde for, at Oberst Brock ikke fik de fleste Stemmer i Randers, at Mange af Frygt for, at Obersten formedelst sin Blindhed ikke skulde modtage Valget, unddrog ham deres Stemme. Da en Deputation efter Valget bragte ham sin Lykønskning, lod Hr. Obersten sig lede ned til Forsamlingen, der ved Synet af den herlige gamle Mand med rørt Begeistring bragte ham sine gjentagne Vivat hilsener, hvormed den atter besvarede Hr. Obersteens Tale, der endte med Forsikkring om, at det Første og Vigtigste, til hvis Fremme han skulde søge at virke, var Handel og Søfart, som af største Vigtighed for Borgerne og for hele Landet, hvilke Ord gjorde et saa dybt Jndtryk, at Man endog paa hærdede Søfolk saae Taarer i Øinene."
Lolland-Falsters Stifts-Tidende, 1834-11-04
Kieler Correspondentsblade ommelder en høist besynderlig Fremfærd, der er viist imod den for det tredie landlige District i Hertugdømmet Slesvig valgte Deputerede, Nis Lorentzen, en dygtig Mand med fast Characteer. Tre Dage efter Valget blev han nemlig ved en aaben Seddel stævnet til at møde Kl. 9 om Morgenen paa Amtshuset, hvor Bonden ogsaa mødte og hørte paa de Forestillinger, der gjordes ham: "at det endnu var Tid at træde tilbage, men i Stedet for at svare herpaa, forlangte han uden Omsvøb en skrivtlig Meddelelse om det paa ham faldne Valg, hvilken naturligviis ikke kunde nægtes ham. Var Nis Lorentzen traadt tilbage, saa havde, efter det antagne Princip, Kammerjunker v. Krogh til Aastrup rykket op.
Lolland-Falsters Stifts-Tidende, 1834-11-04
Fra det slesvigske Overconsistorium paa Gottorff er bekjendtgjort en allerhøieste Resolution, i Følge hvilken der ved Daab af uformuende Forældres Børn i Fremtiden ei af Fattig- eller anden Commune=Kasse skal erlægges noget Gebyhr til Kirken, Præsten eller anden Kirke- eller Skole-Betient; ligesom at ogsaa andre geistlige Embeds-Functioner blive at forrette uden Betaling, saafremt den, paa Grund af de Vedkommendes Uformuenhed, ellers skulde have været udredet af Communen.
Lolland-Falsters Stifts-Tidende, 1834-11-04
J Lügumkloster bliver, i Følge allerhøieste Resolution, herefter hver Torsdag (hvis Samme er en Helligdag, da paa den nærmest foregaaende Søgnedag) afholdt et Uge marked, som tager sin Begyndelse den 6te d. M. Den sammesteds i Aaret 1793 anlagte Traadfabrik, som ved Knipleriets Ophør ikke længere kunde bestaae, er nu kjøbt af Skoledistrictet og bliver indrettet til Skole.
Lolland-Falsters Stifts-Tidende, 1834-11-04
Hr. H. P. Holst samler i denne Tid Bidrag til en poetisk Nytaarsgave, som sikkert vil blive en af de meest udmærkede, der ere udkomne i Danmark.
Lolland-Falsters Stifts-Tidende, 1834-11-04
Jblandt de Forfattere, som ville pryde den med Digte, nævnes: Aarestrup (en ypperlig, men ikke meget bekjendt Lyriker, fordi hans Poesier, som udmærke sig ved en høi Grad af Originalitet, Liv og Eleganz, ere utrykte), Andersen, St. St. Blicher, J. L. Heiberg, H. Hertz, Jngemann, den under Mærket Jnhumanus bekiendte Anonym, Øhlenschlager, Paludan Müller, afdøde Carl Winslow (som har skrevet adskillige meget smukke Smaadigte) og Chr. Winther, hvis Portrait, lithographeret af Monies, skal smykke Bogen, som i Øvrigt vil blive særdeles smukt udstyret.
Lolland-Falsters Stifts-Tidende, 1834-11-04
Den bekjendte Skribent P. N. Skovgaard, Translateur, Mægler og Viceconsul i Aalborg, indbyder til Subscription paa en Haandbog for Handels-Correspondents. Bogen kommer til at indeholde en Anviisning til Brevskrivning i Almindelighed med Exempler paa Breve angaaende forskjellige Slags indenlandsk og udenlandsk Varehandel, Vexelvæsen og Skibsanliggender &c.,med Forklaring over disse Gjenstandes Art og Egenskab, særegne Vedtægter, de vigtigste Stæders Vexelcourser, Pengecourser, Vægt, Maal m. m., samt en Forklaring, over fremmede, for Kjøbmænd brugelige Ord og Talemaader. Bogen bliver 12 til 16 Ark, stor Octav, godt Papiir og godt trykt, og overlades Subscribenterne, men ikke andre Kjøbere, for 10 s. Arket. Subscription modtages hos Dhrr. Boghandlere i Hovedstaden og i Provindserne. Subscribentsamlere tilstaaes paa 10 Exemplarer eet frit.
Lolland-Falsters Stifts-Tidende, 1834-11-04
Redacteuren af Aarhuus Avis, der havde roest det müllerske Skuespillerselskab som det bedste af vore Provindsialselskaber, faaer i Ribe Avis Modsigelse af en Unævnt, der forsikkrer: "at ei alene det werlighskeSelskab overgaaer hiint i Præcision og correct Memorering, men at ogsaa Directeuren W. staaer langt over Directeuren M. som fleersidig Skuespiller. - Ulykkeligviis er Lovtaleren navnløs, saa at hvis Hr. Overkrigscommissair Elmanist er af vor Tro i denne Henseende, vil han næppe vorde omvendt? (Jvers. Av.)
Lolland-Falsters Stifts-Tidende, 1834-11-04
Den 18de f. M. indstrandede i Hennegaards Strand lehn, Hjerting nordre Tolddistrict, Brigskibet "Bettyn, Skipper Danneberg, fra Bridgevater ballastet bestemt til Hjemstedet Memel. Mandskabet er bjærget, og endnu den 20de stod Skibet heelt og holdent paa Stranden. – Samme Dag indstrandede paa Aaberg Forstrand, Ringkjøbing Tolddistrict, Tjalkskibet de Dageraade, Skipper A. P. Rasken, af og fra Groeningen ballastet bestemt til Norge. Mandskabet er frelst, Ved Randers har Man i disse Dage, tæt oppe ved Byen, jaget efter et, eller maaskee flere Marsviin, som formodentlig ved det urolige Veir havde forvildet sig saa langt op i ferskt Vand. Det ene skal være blevet anskudt.
Lolland-Falsters Stifts-Tidende, 1834-11-04
J en Have i Heide har et Kirsebærtræ i dette Aar anden Gang baaret moden Frugt.
Lolland-Falsters Stifts-Tidende, 1834-11-04
Ledigt Embede. Under Generaltoldkammer- og CommerceCollegiet: Consumtionskasserer-Embedet i Mariebo. For Oppebørselerne stilles Sikkerhed til Beløb 4,500 Rbd.
Lolland-Falsters Stifts-Tidende, 1834-11-04
Bekjendtgjørelser. Ved Dom, passeret ved Underretten den 24de September 1832 og stadfæstet ved en Landsoverrets- samt Hof- og Stadsrets-Dom af 5te Mai 1834, ere Nysted Bjergere kjendte at være berettigede til den af dem foretagne Bjergning af Tjalkskibet de jonge Jacobs Ladning, og have nu disse efter bemeldte Dom, hvorved Vedkommende have acqviesceret, modtaget den fortjente Biergeløn. Dette bringes til offentlig Kundskab, til Gjendrivelse af den om denne Biergning anførte Annonce i Stiftsavisen No. 36 i Aaret 1831, og ville de ergangne Domme saaledes oplyse, at Nysted Bier gere, imod hvem der saa haardt blev anket, ikke have egenmægtigen anmasset sig det Bjergede eller handlet ulovligt. Spørgsmaalet i Sagen, hvorvidt Bjergerne til rette Lodseplads havde henført det Bjergede, er afgjort i disses Faveur, og de Usandheder og Urigtigheder, ovennævnte Annonce forøvrigt indeholder til Dadel for Nysted Bjergere, bortfalde, saa at ingen Skygge falder paa dem, men mere paa Annoncens Forfatter, der saa ubeføiet paa en fornærmende Maade har villet sætte Nysted Biergere i et slet Lys. Nysted, den 28de October 1834. Formændene for Nysted Bjergere.
Lolland-Falsters Stifts-Tidende, 1834-11-04
Auctioner. Fredagen den 14de Novbr. d. A., Formiddag Kl. 11 slet, bliver Huset No. 204 Litr. A. i denne KjøbstadsTilegade, tilhørende Kjøbmand Edvard SideninsStervbo i Mariebo, stillet til een eneste Auction, som afholdes i fornævnte Huus, og, saafremt antageligt Bud skeer, absolut bortsolgt. Conditionerne for Salget, som ved Auctionen ville blive bekjendtgjorte, ere forinden til Eftersyn hos Hr. Byfoged Valentin i Mariebo. Thi ville de Lysthavende indfinde sig til fornævnte Tid og Sted. Nakskov, den 26de October 1834. Hammerich.
Lolland-Falsters Stifts-Tidende, 1834-11-04
Mandagen den 10de November næstkommende, Klokken 12 slet Formiddag, bliver paa denne Kjøbstads Toldbod Pakhuus afholdt offentlig Auction over en Deel stempelpligtige confiskerede Varer, bestaaende af forskjellige Stykker Kalmuk, Klæde, Dyffel, Sirts, Bomuldstøier og Chirtings m. m., hvilke samtlige Effecter sælges stemplede og frigjorte imod contant Betaling i Rigsbankpenge rede Sølv. Thi ville de Lysthavende indfinde sig til ovenangivne Tid og Sted. Nakskov, den 1ste November 1834. Hammerich.
Lolland-Falsters Stifts-Tidende, 1834-11-04
Jndkaldelse.
Lolland-Falsters Stifts-Tidende, 1834-11-04
Alle og Enhver, som maatte have Noget at fordre i Stervboerne efter afdøde Fæstegaardmand Hans Hansen Kamper og Hustrue Zidsel Hansdatter af Grønnegade, samt efter Dorthe Nielsdatter, Enke efter forud afgangne Fæstegaardmand Jens Jensen i Herritzlev, under Bremersvold Gods, indkaldes herved, med 12 Ugers Varsel, til for undertegnede committerede Skifteforvalter at anmelde og legitimere deres Fordringer. Bremesvold, den 24de October 1834. A. Gravesen.
Lolland-Falsters Stifts-Tidende, 1834-11-04
Tilkjøbs.
Lolland-Falsters Stifts-Tidende, 1834-11-04
Nye Vinter-Kasketter af mo Nykjøbing. derneste Facons, lange og fort Bog, Pelleriner, Muffer, Mands=Frakkekraver, Handsker og Sælskinds Støvler faaes hos M. Chr. Mackeprang.
Lolland-Falsters Stifts-Tidende, 1834-11-04
Efterlysning. En mørkebruun Støver med hvidt Bryst, der lyder Navnet Valdine, er den 28de f. M. frakommen sin Eier ved Hellinge Hede. For dens Opdagelse eller Tilbagelevering loves en passende Douceur af Kjøbmand Chr. Theisen Nakskov.
Lolland-Falsters Stifts-Tidende, 1834-11-04
Ved Tallotteriets 1226 Trækning i Wandsbeck udkom: No. 58. 18. 76. 53. 42.
Lolland-Falsters Stifts-Tidende, 1834-11-07
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 89. Trykt, forlagt og udgivet af C. C. Schultz's Enke; redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1834-11-07
Adskilligt. Blandt de spanske Damer gives ogsaa Amazoner. Commandanten i Bergara har nemlig indberettet, at ved et Angreb af Carlisterne paa bemeldte Stad have flere Damer, endog af de høieste Stænder, ei alene fra Balconerne opmuntret de Kæmpende, men endogsaa midt under Kugleregnen, ledsagede af deres Piger, uddeelt Vaaben og Krigsforraad blandt Soldaterne. Dronning Regentinden har derfor ladet enhver af disse Damer tilstille en emailleret Medaille i himmelblaat Baand, med Dronning Elisabeth 1.s billede og den Jnskrivt: "De tappre Damer, som forsvarede Bergara, tilegnet af Maria Christina, Dronning-Regentinde."
Lolland-Falsters Stifts-Tidende, 1834-11-07
Tydske Blade beregne, at der ogsaa i indeværende Aar er udvandret i det Mindste 100,000 Mennesker fra Tydskland. Regner Man nu 5 Personer paa en Familie, og antager Man, at hver Familie blot medtager 500 Gylden, saa er der dog derved tillige gaaet 10 Millioner ud af Landet.
Lolland-Falsters Stifts-Tidende, 1834-11-07
Sidst i forrige Maaned vilde der imellem Dublin og Kingstown blive aabnet en mærkværdig Jernbane, som i den korte Tid af 15 Maaneder er bleven anlagt af Over-Jugenieuren Hr. Vignoles. Den begynder midt i Staden Dublin, 30 Fod ovennover Gaden, og gaaer paa en Række eliptiske Buer i lige Linie ovenover flere almindelige Kjøreveie, over den store Canals Dok og over Floden Dødder, løber derpaa langs med denne indtil Søen, føres paa en Dæmning af 1 1/2 Miils Strækning igjennem Samme, siden igjennem en dybt udhuggen Klippekloft og, formedelst en Tunnel, under Lord Cloncurrys Park. Hele Strækningen, der udgjør 6 (formodentlig engelske) Miil, afgiver tillige en saare behagelig og sikker Spadseregang. J Kingstown ender Jernbanen i den kgl. Havn. Det første Forsøg, som blev anstillet paa denne Bane med en Dampvogn, lykkedes fuldkomment. Maskinen trak 10 vedhængte Vogne, med 300 Passagerer, med en Hurtighed af 32 Fredagen den 7 November 1834. engelske (altsaa omtrent 8 danske) Miil i Timen, uden alt Anstød, og saa jævnt, at Man næppe mærkede Bevægelsen. Den udmærkede Bygmester af dette Kunstværk, hvilket ikke vides hidindtil endnu nogetsteds at have dets Lige, er nu bleven engageret til at anlægge en anden stor Bane, som skal gaae fra London til Woolwich og Varmouth; ligesom han ogsaa skal undersøge den imellem Hamborg og Hannover afstukne Bane. Smugleriet ved Hjælp af Hunde bliver drevet meget vidt paa den franske Grændse, fornemmelig med Tobak, Colonialvarer og Bomuldstøier. Der er af Dauaniererne bleven skudt Hunde, som have baaret Varer til Beløb af 600, 800 og 1200 Fr. paa sig. Undertiden betjener Man sig ogsaa af dem til at indsmugle Skrivter, der ere rettede imod Regjeringen. Man bruger i Almindelighed dertil Hunde af meget stor Race. De blive kjørte ud over Grændsen; paa det Sted, hvorfra Transporten skal afgaae, sultes de en Dagstid, og naar de contrebande Varer da ere viklede og Livet paa dem og et falskt Hundeskind trukket udenover det Hele, slaaer Man dem løs om Aftenen, efter at de endnu ere blevne dygtigt gjennempryglede. Plagede af Hunger og erindrende de Prygl, de have faaet, løbe de sporenstrengs hjem til deres gamle Herre, der boer en Miilsvei indenfor Grændsen, og hvor de modtages paa det kjærligste. Jndtil dette Øieblik er der forgiæves anvendt Alt for at standse dette Slags Smugleri.
Lolland-Falsters Stifts-Tidende, 1834-11-07
J Maynz kjørte forleden en Kalvevogn ind igjennem en af Portene. Ved at eftertælle Kalvene fandt Consumtionsbetjenten, at adskillige af dem vare døde, og ved nu at see nøiere til opdagede han, at de fleste af dem ikke var Andet end Kalvehuder, udstoppede med Contreband. Fangsten var ikke ubetydelig.
Lolland-Falsters Stifts-Tidende, 1834-11-07
Natten til den 24de f. M. rasede i Bremen en frygtelig Orcan med Hagel og haardt Tordenveir, hvilket fem Gange, kort efter hverandre, drog over Staden. Jmellem Haglenes Raslen paa Vinduerne og Stormens Hvinen lod de rædsomme Tordenskrald, hvormed siden blandede sig Klokkernes Klemten, da Lynilden havde tændt paa flere Steder i Omegnen. Dog blev Branden lykkeligviis snart dæmpet; men Man gruer for for gelige Efterretninger fra Søen.
Lolland-Falsters Stifts-Tidende, 1834-11-07
En afskediget Soldat, navnlig Brossek, er anholdt som Anstifter af Branden i Wiener=Neustadt. Han skal alt selv have bekjendt sin Brøde.
Lolland-Falsters Stifts-Tidende, 1834-11-07
For et Par Maaneder siden blev en Mand myrdet i Augustinergaden i Wien. Morderen er nu opdaget det var den Ulykkeliges egen Broder!
Lolland-Falsters Stifts-Tidende, 1834-11-07
Ostindiske Blade berette om en Steenregn, som i Fjor er falden i Kandahar, og under hvis Vægt Tage bleve ituslagne og Huse gjennemborede med Huller. Da Zulkejar Ali Khan ilede ud i sin Gaard for at opsamle og undersøge nogle af de nedfaldne Stene, blev han truffen i Hovedet af et saadant Meteor og ihielslaaet paa Stedet. Denne Steen var desuden ledsaget af en Lysning ligesom en nedfarende Lynstraale, og blændede i nogle Øieblikke de paa Balconen staaende Personers Øine. Den vog omtrent 2 Pd., og Man fandt siden blandt de øvrige flere af 1 1/2 Pds. Vægt. Da Steenregnen ophørte, indtraadte et tykt Mørke.